section_heading: Koncepcija studija
paragraph_text: Fakultet godišnje upisuje oko 510 studenata, dok ih godišnje diplomira oko 140. Preddiplomski studij, kojim se stječe akademski naslov sveučilišni prvostupnik inženjer strojarstva (univ. bacc. ing. mech.), traje 6 semestara (3 godine), diplomski 4 semestra (2 godine), a njegovim se završavanjem stječe akademski naslov magistar inženjer strojarstva (mag. ing. mech.). Po završetku diplomskog studija, student može nastaviti studirati na poslijediplomskom specijalističkom studiju koji traje 2 semestra ili na poslijediplomskom znanstvenom studiju koji traje 6 semestara (ako zadovoljava postavljene kriterije).